CELEX: 32016D1039
Language: fi
Date: 2016-06-16 00:00:00
Title: Neuvoston päätös (EU) 2016/1039, annettu 16 päivänä kesäkuuta 2016, Maailman kauppajärjestön yleisneuvostossa Euroopan unionin puolesta esitettävästä kannasta, joka koskee Euroopan unionin Länsi-Balkanin maille myöntämiä yksipuolisia kauppaetuuksia koskevan WTO:n poikkeusluvan voimassaolon jatkamista

28.6.2016   
               
               
                  FI
               
               
                  Euroopan unionin virallinen lehti
               
               
                  L 169/4
               
            NEUVOSTON PÄÄTÖS (EU) 2016/1039,
      annettu 16 päivänä kesäkuuta 2016,
      Maailman kauppajärjestön yleisneuvostossa Euroopan unionin puolesta esitettävästä kannasta, joka koskee Euroopan unionin Länsi-Balkanin maille myöntämiä yksipuolisia kauppaetuuksia koskevan WTO:n poikkeusluvan voimassaolon jatkamista
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
      ottaa huomioon Euroopan komission ehdotuksen,
      sekä katsoo seuraavaa:
      
                  (1)
               
               
                  Maailman kauppajärjestön perustamisesta tehdyn Marrakeshin sopimuksen, jäljempänä ’WTO-sopimus’, IX artiklan 3 ja 4 kohdassa vahvistetaan menettelyt, joiden mukaisesti WTO-sopimuksella tai jollakin monenkeskisellä kauppasopimuksella jäsenille asetettuja velvoitteita koskevia poikkeuslupia myönnetään.
               
            
                  (2)
               
               
                  Neuvoston asetus (EY) N:o 2007/2000 (1), jolla myönnettiin tullittomuus tai tullietuuskohtelu Länsi-Balkanin maista (Albaniasta, Bosnia ja Hertsegovinasta, Kroatiasta, entisestä Jugoslavian tasavallasta Makedoniasta, Kosovosta (*), Montenegrosta ja Serbiasta) peräisin oleville tuotteille, on muutettu huomattavasti useita kertoja, ja se kodifioitiin neuvoston asetuksella (EY) N:o 1215/2009 (2). Euroopan parlamentin ja neuvoston asetuksella (EU) N:o 1336/2011 (3) yksipuolisten kauppaetuuksien voimassaoloa jatkettiin 31 päivään joulukuuta 2015.
                  Kroatia poistettiin asetuksen (EY) N:o 1215/2009 soveltamisalasta neuvoston asetuksella (EU) N:o 517/2013 (4) maan liityttyä Euroopan unioniin. Euroopan parlamentin ja neuvoston asetuksella (EU) 2015/2423 (5), yksipuolisten kauppaetuuksien voimassaoloa on jatkettu 31 päivään joulukuuta 2020. Asetuksessa (EY) N:o 1215/2009, sellaisena kuin se on viimeksi muutettuna, säädetään Länsi-Balkanin maista ja alueilta peräisin olevien tuotteiden vapaasta pääsystä unionin markkinoille lukuun ottamatta eräitä maataloustuotteita, joihin sovelletaan rajoitettuja myönnytyksiä tullittomien tariffikiintiöiden muodossa.
               
            
                  (3)
               
               
                  Ilman vuoden 1994 tullitariffeja ja kauppaa koskevan yleissopimuksen (GATT) I artiklan 1 kohdan ja XIII artiklan mukaisia unionin velvoitteita koskevaa tarvittavan laajuista poikkeusta näiden yksipuolisen kauppaetuusmenettelyjen mukainen etuuskohtelu olisi ulotettava koskemaan kaikkia muitakin Maailman kauppajärjestön (WTO) jäseniä.
               
            
                  (4)
               
               
                  On unionin edun mukaista pyytää unionin Länsi-Balkanin maille myöntämiä yksipuolisia kauppaetuuksia koskevan WTO:n poikkeusluvan voimassaoloajan pidentämistä WTO-sopimuksen IX artiklan 3 kohdan mukaisesti.
               
            
                  (5)
               
               
                  Unionin on aiheellista esittää asianomainen pyyntö WTO:lle.
               
            
                  (6)
               
               
                  Sen vuoksi on aiheellista esittää WTO:n yleisneuvostossa unionin puolesta esitettävä kyseistä pyyntöä koskevakanta,
               
            ON HYVÄKSYNYT TÄMÄN PÄÄTÖKSEN:
      1 artikla
      Maailman kauppajärjestön yleisneuvostossa Euroopan unionin puolesta esitettävänä kantana on pyytää unionin Länsi-Balkanin maille myöntämiä yksipuolisia kauppaetuuksia koskevan WTO:n poikkeusluvan voimassaolon jatkamista 31 päivään joulukuuta 2021 ja puoltaa kyseisen pyynnön hyväksymistä.
      Tämän kannan esittää komissio.
      2 artikla
      Tämä päätös tulee voimaan päivänä, jona se hyväksytään.
      
         Tehty Luxemburgissa 16 päivänä kesäkuuta 2016.
         
            
               Neuvoston puolesta
            
            
               Puheenjohtaja
            
            L. F. ASSCHER
         
      
      
         (1)  Neuvoston asetus (EY) N:o 2007/2000, annettu 18 päivänä syyskuuta 2000, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille sekä asetuksen (EY) N:o 2820/98 muuttamisesta ja asetusten (EY) N:o 1763/1999 ja (EY) N:o 6/2000 kumoamisesta (EYVL L 240, 23.9.2000, s. 1).
      
         (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
      
         (2)  Neuvoston asetus (EY) N:o 1215/2009, annettu 30 päivänä marraskuuta 2009, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille (EUVL L 328, 15.12.2009, s. 1).
      
         (3)  Euroopan parlamentin ja neuvoston asetus (EU) N:o 1336/2011, annettu 13 päivänä joulukuuta 2011, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille annetun neuvoston asetuksen (EY) N:o 1215/2009 muuttamisesta (EUVL L 347, 30.12.2011, s. 1).
      
         (4)  Neuvoston asetus (EU) N:o 517/2013, annettu 13 päivänä toukokuuta 2013, tavaroiden vapaan liikkuvuuden, henkilöiden vapaan liikkuvuuden, yhtiöoikeuden, kilpailupolitiikan, maatalouden, elintarvikkeiden turvallisuuden, eläinlääkintä- ja kasvinsuojelupolitiikan, liikennepolitiikan, energian, verotuksen, tilastojen, Euroopan laajuisten verkkojen, oikeuslaitoksen ja perusoikeuksien, oikeuden, vapauden ja turvallisuuden, ympäristön, tulliliiton, ulkosuhteiden, ulko-, turvallisuus- ja puolustuspolitiikan sekä toimielinten alan tiettyjen asetusten ja päätösten mukauttamisesta Kroatian tasavallan liittymisen johdosta (EUVL L 158, 10.6.2013, s. 1).
      
         (5)  Euroopan parlamentin ja neuvoston asetus (EU) 2015/2423, annettu 16 päivänä joulukuuta 2015, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille annetun neuvoston asetuksen (EY) N:o 1215/2009 muuttamisesta ja sen soveltamisen keskeyttämisestä Bosnia ja Hertsegovinan osalta (EUVL L 341, 24.12.2015, s. 18).